มีอาการเจ็บจี๊ดๆในหุครับ เนื่องจากช่วงนี้เรียนออนไลน์เลยต้องใส่หูฟังเยอะ(แต่ผมส่วนใหญ่จะใช้แบบครอบหู)ไม่มีอาการน้ำในหูออกหรืออะไรเลยครับ(ปกติเป็นคนชอบเอานิ้วแคะหูแต่มันเจ็บลึกกว่าที่แคะ) อาการที่เจอแบบทั้งวันเกิดครั้งเดียว1สัปดาเกิด2วันคือหูอื้อแปเดียวครับวิ-2วิครับ
สวัสดีค่ะ อาการเจ็บในหูจี๊ดๆดังกล่าวมานั้น อาจจะเกิดจาก การฟังเสียงดังมากๆติดต่อกันนานจนเกินไป การมีสิ่งแปลกปลอมในหู เช่นน้ำในหู ขี้หูอุดตัน การมีเยื่อแก้วหูทะลุจากการไปแคะแกะเกาหรือการกระแทกโดนแรงๆ ผลข้างเคียงจากการใช้ยาบางชนิด การติดเชื้อของหูชั้นกลางหรือหูชั้นใน การอยู่ในที่ที่มีความดันสูงหรือเกิดหลังการดำน้ำลึก หรือมีเนื้องอกในเส้นประสาทหู เป็นต้นเบื้องต้นแนะนำการฟังเสียงในความดังที่พอดี ไม่ดังจนเกินไป ควรมีการพักการฟังเสียงติดต่อกันนานๆด้วย ไม่ควรฟังหูฟังติดต่อกันเกิน 60 นาทีขึ้นไป ไม่ไปแคะแกะเกาในหูเอง ใช้น้ำเปล่าสะอาดล้างภายนอกเท่านั้นควรไปพบแพทย์หากอาการยังไม่ทุเลาหลังพยายามลดการใช้งานหรือการฟังเสียงทางหูฟังแล้ว หรือหากมีอาการปวดหูมาก ได้ยินลดลง มีน้ำผิดปกติไหลจากหู ให้รีบไปพบแพทย์